CELEX: 62016CN0511
Language: el
Date: 2016-09-29 00:00:00
Title: Υπόθεση C-511/16: Προσφυγή της 29ης Σεπτεμβρίου 2016 — Ευρωπαϊκή Επιτροπή κατά Μεγάλου Δουκάτου του Λουξεμβούργου

28.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 441/13
            
         
      Προσφυγή της 29ης Σεπτεμβρίου 2016 — Ευρωπαϊκή Επιτροπή κατά Μεγάλου Δουκάτου του Λουξεμβούργου
      (Υπόθεση C-511/16)
      (2016/C 441/17)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: M. van Beek, G. von Rintelen)
      
         Καθού: Μεγάλο Δουκάτο του Λουξεμβούργου
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να αναγνωρίσει ότι το Μεγάλο Δουκάτο του Λουξεμβούργου, καθόσον δεν θέσπισε, έως την 1η Ιουνίου 2015, τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2014/27/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την τροποποίηση των οδηγιών του Συμβουλίου 92/58/ΕΟΚ, 92/85/ΕΟΚ, 94/33/ΕΚ, 98/24/ΕΚ και της οδηγίας 2004/37/ΕΚ του Ευρωπαϊκού Κοινοβουλίου και του Συμβουλίου, ώστε αυτές να ευθυγραμμιστούν με τον κανονισμό (ΕΚ) 1272/2008 για την ταξινόμηση, την επισήμανση και τη συσκευασία των ουσιών και των μειγμάτων, παρέβη τις υποχρεώσεις που υπέχει από το άρθρο 6, παράγραφος 1, της εν λόγω οδηγίας·
               
            
                  —
               
               
                  να επιβάλει στο Μεγάλο Δουκάτο του Λουξεμβούργου, σύμφωνα με το άρθρο 260, παράγραφος 3, ΣΛΕΕ, ημερήσια χρηματική ποινή ύψους 8 710 ευρώ από την ημερομηνία της δημοσιεύσεως της αποφάσεως του Δικαστηρίου στην παρούσα υπόθεση για παράβαση της υποχρεώσεως κοινοποιήσεως των μέτρων μεταφοράς της οδηγίας 2014/27/ΕΕ·
               
            
                  —
               
               
                  να καταδικάσει το Μεγάλο Δουκάτο του Λουξεμβούργου στα δικαστικά έξοδα.
               
            
         Ισχυρισμοί και κύρια επιχειρήματα
      
      Η προθεσμία για τη μεταφορά της οδηγίας στην εσωτερική έννομη τάξη έληξε την 1η Ιουνίου 2015.
      Το Μεγάλο Δουκάτο του Λουξεμβούργου παρέβη την υποχρέωσή του να κοινοποιήσει στην Επιτροπή μέτρα μεταφοράς εντός της δέουσας προθεσμίας, όπως προβλέπεται στο άρθρο 6, παράγραφος 1, της οδηγίας 2014/27/ΕΕ.